title: Komisjoni rakendusmäärus (EL) 2016/200, 15. veebruar 2016, milles sätestatakse rakenduslikud tehnilised standardid seoses krediidiasutuste ja investeerimisühingute finantsvõimenduse määra avalikustamisega vastavalt Euroopa Parlamendi ja nõukogu määrusele (EL) nr 575/2013 (EMPs kohaldatav tekst)

text:
               16.2.2016

               ET

               Euroopa Liidu Teataja

               L 39/5

         KOMISJONI RAKENDUSMÄÄRUS (EL) 2016/200,
   15. veebruar 2016,
   milles sätestatakse rakenduslikud tehnilised standardid seoses krediidiasutuste ja investeerimisühingute finantsvõimenduse määra avalikustamisega vastavalt Euroopa Parlamendi ja nõukogu määrusele (EL) nr 575/2013
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 26. juuni 2013. aasta määrust (EL) nr 575/2013 krediidiasutuste ja investeerimisühingute suhtes kohaldatavate usaldatavusnõuete kohta ja määruse (EL) nr 648/2012 muutmise kohta, (1) eriti selle artikli 451 lõike 2 kolmandat lõiku,
   ning arvestades järgmist:

               (1)

               Ühtsete avalikustamisvormide eesmärk on parandada finantsvõimenduse määra näitajate läbipaistvust ja võrreldavust. Seepärast peavad selliste krediidiasutuste ja investeerimisühingute suhtes kohaldatavad finantsvõimenduse määra avalikustamise eeskirjad, kelle üle teostatakse järelevalvet Euroopa Parlamendi ja nõukogu direktiivi 2013/36/EL (2) alusel, olema kooskõlas rahvusvaheliste standarditega, mida kajastavad läbivaadatud Basel III finantsvõimenduse määra raamistik ja Baseli pangajärelevalve komitee avalikustamisnõuded, mida on kohandatud, et võtta arvesse liidu reguleerivat raamistikku ja selle eripära, nagu on sätestatud määruses (EL) nr 575/2013.

               (2)

               Finantsvõimenduse määra näitajate läbipaistvuse ja võrreldavuse parandamiseks on asjakohane ette näha, et ühes finantsvõimenduse määra avalikustamise vormidest esitatakse finantsvõimenduse määra koguriskipositsiooni näitaja jaotus piisavalt üksikasjalikult, et teha kindlaks finantsvõimenduse määra peamised koostisosad, samuti bilansiline riskipositsioon, mis on tavaliselt finantsvõimenduse määra koguriskipositsiooni näitaja suurim koostisosa.

               (3)

               Komisjoni delegeeritud määrusega (EL) 2015/62 (3) muudetud määruse (EL) nr 575/2013 artikli 429 lõikega 2 on ette nähtud, et finantsvõimenduse määra ei pea enam arvutama kvartali kuiste finantsvõimenduse määrade lihtsa aritmeetilise keskmisena, vaid et see tuleb arvutada üksnes iga kvartali lõpus. Seega ei pea pädevad asutused enam andma luba määruse (EL) nr 575/2013 artikli 499 lõikes 3 osutatud kvartalilõpu finantsvõimenduse määra arvutamiseks. Seepärast ei pea ühtsetes finantsvõimenduse määra avalikustamise vormides enam kajastama seda, kuidas krediidiasutus või investeerimisühing kohaldab artikli 499 lõiget 3.

               (4)

               Kui krediidiasutused ja investeerimisühingud peavad vastavalt määruse (EL) nr 575/2013 artikli 13 lõike 1 teisele lõigule avalikustama mis tahes teabe finantsvõimenduse määra kohta allkonsolideeritud alusel ning selleks, et halduskoormus oleks proportsionaalne finantsvõimenduse määra avalikustamise eeskirjade eesmärkidega, ei tohiks finantsvõimenduse määra avalikustamise eeskirjadega ette näha, et krediidiasutused ja investeerimisühingud täidavad ja avaldavad vormi LRSpl allkonsolideeritud alusel. Kõnealune avalikustamisvorm tuleb täita ja avaldada konsolideeritud alusel ja selle avaldamine allkonsolideeritud alusel ei annaks märkimisväärset lisaväärtust, pidades silmas, et koguriskipositsiooni näitaja täiendav jaotus allkonsolideeritud alusel on juba ette nähtud vormiga LRCom. Lisaks võib vormi LRSpl avaldamisega kaasneda krediidiasutustele ja investeerimisühingutele märkimisväärne koormus, kuna nad ei suuda hõlpsasti täita sellist vormi vastava järelevalvelise aruandluse raamistiku alusel, mida ei kohaldata allkonsolideeritud alusel.

               (5)

               Raamatupidamisliku ja usaldatavusnõuetekohase konsolideerimise ja hindamise meetodite ulatus võivad olla erinevad, mistõttu erinevad finantsvõimenduse määra arvutamiseks kasutatud andmed ja avaldatud finantsaruannetes kasutatud andmed. Sellise lahknevuse kajastamiseks tuleb avalikustada ka finantsaruannetes esitatud väärtuste ja regulatiivse konsolideerimise alla kuuluvate finantsaruannete elementide (mida kasutatakse finantsvõimenduse määra arvutamiseks) väärtuste erinevus. Seepärast tuleb kahte liiki väärtuste kooskõlastavat võrdlemist kajastada ka vormis.

               (6)

               Avalikustatava teabe võrreldavuse hõlbustamiseks tuleks ette näha ka ühtne vorm ja üksikasjalikud juhised ülemäärase finantsvõimenduse riski juhtimiseks kasutatavate protsesside ning selliste tegurite kirjeldamise ja avalikustamise kohta, millel oli mõju finantsvõimenduse määrale perioodil, millele avalikustatud finantsvõimenduse määr osutab.

               (7)

               Määruse (EL) nr 575/2013 artikli 451 lõiget 1 hakati kohaldama 1. jaanuaril 2015. Tagamaks, et krediidiasutused ja investeerimisühingud hakkavad finantsvõimenduse määraga seotud teabe avalikustamise kohustust tõhusalt ja ühtselt täitma võimalikult kiiresti kogu liidus, tuleb ette näha, et krediidiasutused ja investeerimisühingud kasutavad sellise teabe avalikustamise vorme alates võimalikult varasest kuupäevast.

               (8)

               Käesolev määrus põhineb rakenduslike tehniliste standardite eelnõul, mille Euroopa Pangandusjärelevalve esitas Euroopa Komisjonile.

               (9)

               Euroopa Pangandusjärelevalve on korraldanud avalikud konsultatsioonid käesoleva määruse aluseks olevate rakenduslike tehniliste standardite eelnõu kohta, analüüsinud potentsiaalseid seonduvaid kulusid ja kasu ning küsinud arvamust Euroopa Parlamendi ja nõukogu määruse (EL) nr 1093/2010 (4) artikli 37 kohaselt loodud pangandussektori sidusrühmade kogult,

         ON VASTU VÕTNUD KÄESOLEVA MÄÄRUSE:
   Artikkel 1
   Finantsvõimenduse määra avalikustamine ja määruse (EL) nr 575/2013 artikli 499 lõike 2 kohaldamine
   Krediidiasutused ja investeerimisühingud avalikustavad asjakohase teabe finantsvõimenduse määra ning määruse (EL) nr 575/2013 artikli 499 lõike 2 kohaldamise kohta vastavalt määruse (EL) nr 575/2013 artikli 451 lõike 1 punktile a, täites ja avaldades I lisas sätestatud vormi LRCom read 22 ja EU-23 vastavalt II lisas sätestatud juhistele.
   Artikkel 2
   Sellise otsuse muutmine, mis käsitleb seda, millist finantsvõimenduse määra avalikustada
   1.   Kui krediidiasutused ja investeerimisühingud muudavad vastavalt määruse (EL) nr 575/2013 artikli 499 lõikele 2 oma otsust selle kohta, millist finantsvõimenduse määra avalikustada, avalikustavad nad teabe kooskõlastava võrdlemise kohta kõigi muudatuse hetkeni avalikustatud finantsvõimenduse määrade puhul, täites ja avaldades I lisas sätestatud vormid LRSum, LRCom, LRSpl ja LRQua iga aruandekuupäeva puhul, mis vastab muudatuse hetkeni avalikustatud finantsvõimenduse määradele.
   2.   Krediidiasutused ja investeerimisühingud avalikustavad lõikes 1 osutatud kirjed finantsvõimenduse määra valiku muutmisele järgneval esimesel avalikustamisel.
   Artikkel 3
   Finantsvõimenduse määra koguriskipositsiooni näitaja jaotus
   1.   Krediidiasutused ja investeerimisühingud avalikustavad finantsvõimenduse määra koguriskipositsiooni näitaja jaotuse vastavalt määruse (EL) nr 575/2013 artikli 451 lõike 1 punktile b, täites ja avaldades mõlemad järgmised:

               a)

               I lisas sätestatud vormi LRCom read 1 kuni EU-19b vastavalt II lisas sätestatud juhistele;

               b)

               I lisas sätestatud vormi LRSpl read EU-1 kuni EU-12 vastavalt II lisas sätestatud juhistele.

         2.   Kui krediidiasutused ja investeerimisühingud peavad määruse (EL) nr 575/2013 artikli 13 lõike 1 teise lõigu kohaselt avalikustama teabe allkonsolideeritud alusel, ei pea nad erandina lõike 1 punktist b täitma ja avalikustama I lisas sätestatud vormi LRSpl allkonsolideeritud alusel.
   Artikkel 4
   Finantsvõimenduse määra kooskõlastav võrdlemine avalikustatud finantsaruannetega
   1.   Krediidiasutused ja investeerimisühingud avalikustavad finantsvõimenduse määra koguriskipositsiooni näitaja kooskõlastava võrdlemise avalikustatud finantsaruannetes esitatud asjaomaste andmetega vastavalt määruse (EL) nr 575/2013 artikli 451 lõike 1 punktile b, täites ja avaldades I lisas sätestatud vormi LRSum vastavalt II lisas sätestatud juhistele.
   2.   Kui krediidiasutused ja investeerimisühingud ei avalda finantsaruandeid II lisa 1. osa punktis 6 osutatud kohaldamise tasandil, ei pea nad täitma ja avaldama I lisas sätestatud vormi LRSum.
   Artikkel 5
   Välja jäetud usaldusvarade summa avalikustamine
   Krediidiasutused ja investeerimisühingud avalikustavad vajaduse korral välja jäetud usaldusvarade summa vastavalt määruse (EL) nr 575/2013 artikli 451 lõike 1 punktile c, täites ja avaldades I lisas sätestatud vormi LRCom rea EU-24 vastavalt II lisas sätestatud juhistele.
   Artikkel 6
   Kvalitatiivse teabe avalikustamine ülemäärase finantsvõimenduse riski ning finantsvõimenduse määra mõjutavate tegurite kohta
   Krediidiasutused ja investeerimisühingud avalikustavad teabe ülemäärase finantsvõimenduse riski juhtimiseks kasutatavate protsesside ning selliste tegurite kohta, millel oli mõju finantsvõimenduse määrale perioodil, millele avalikustatud finantsvõimenduse määr osutab, nagu on sätestatud määruse (EL) nr 575/2013 artikli 451 lõike 1 punktides d ja e, täites ja avaldades I lisas sätestatud vormi LRQua vastavalt II lisas sätestatud juhistele.
   Artikkel 7
   Jõustumine
   Käesolev määrus jõustub järgmisel päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 15. veebruar 2016

            Komisjoni nimel

            president

         Jean-Claude JUNCKER

      (1)  ELT L 176, 27.6.2013, lk 1.

      (2)  Euroopa Parlamendi ja nõukogu 26. juuni 2013. aasta direktiiv 2013/36/EL, mis käsitleb krediidiasutuste tegevuse alustamise tingimusi ning krediidiasutuste ja investeerimisühingute usaldatavusnõuete täitmise järelevalvet, millega muudetakse direktiivi 2002/87/EÜ ning millega tunnistatakse kehtetuks direktiivid 2006/48/EÜ ja 2006/49/EÜ (ELT L 176, 27.6.2013, lk 338).

      (3)  Komisjoni 10. oktoobri 2014. aasta delegeeritud määrus (EL) 2015/62, millega muudetakse Euroopa Parlamendi ja nõukogu määrust (EL) nr 575/2013 seoses finantsvõimenduse määraga (ELT L 11, 17.1.2015, lk 37).

      (4)  Euroopa Parlamendi ja nõukogu 24. novembri 2010. aasta määrus (EL) nr 1093/2010, millega asutatakse Euroopa Järelevalveasutus (Euroopa Pangandusjärelevalve), muudetakse otsust nr 716/2009/EÜ ning tunnistatakse kehtetuks komisjoni otsus 2009/78/EÜ (ELT L 331, 15.12.2010, lk 12).

      I LISA

         Kapitalinõuete määruse kohase finantsvõimenduse määra avalikustamise vorm

                  Aruandekuupäev

                  Üksuse nimi

                  Kohaldamise tasand

         Tabel LRSum: raamatupidamislike varade ja finantsvõimenduse määra riskipositsioonide kooskõlastava võrdlemise kokkuvõte

                     Summa

                  1

                  Finantsaruannetes kajastatud koguvarad

                  2

                  Korrigeerimine raamatupidamisarvestuse eesmärgil konsolideeritud, kuid regulatiivsest konsolideerimisest välja jäävate üksuste puhul

                  3

                  (Korrigeerimine usaldusvara puhul, mis vastavalt kohaldatavale raamatupidamistavale kajastatakse bilansis, kuid jäetakse määruse (EL) nr 575/2013 artikli 429 lõike 13 kohaselt välja finantsvõimenduse määra koguriskipositsiooni näitajast)

                  4

                  Korrigeerimine tuletisinstrumentide puhul

                  5

                  Korrigeerimine väärtpaberite kaudu finantseerimise tehingute puhul

                  6

                  Korrigeerimine bilansiväliste kirjete puhul (st bilansiväliste riskipositsioonide ümberarvestamine krediidipõhisteks summadeks)

                  EU-6a

                  (Korrigeerimine grupisiseste riskipositsioonide puhul, mis on määruse (EL) nr 575/2013 artikli 429 lõike 7 kohaselt välja jäetud finantsvõimenduse määra koguriskipositsiooni näitajast)

                  EU-6b

                  (Korrigeerimine riskipositsioonide puhul, mis on määruse (EL) nr 575/2013 artikli 429 lõike 14 kohaselt välja jäetud finantsvõimenduse määra koguriskipositsiooni näitajast)

                  7

                  Muud korrigeerimised

                  8

                     Finantsvõimenduse määra koguriskipositsiooni näitaja

         Tabel LRCom: finantsvõimenduse määra üldine esitamine

                     Kapitalinõuete määruse kohased finantsvõimenduse määra riskipositsioonid

                     Bilansilised riskipositsioonid (v.a tuletisinstrumendid ja väärtpaberite kaudu finantseerimise tehingud)

                  1

                  Bilansilised kirjed (v.a tuletisinstrumendid, väärtpaberite kaudu finantseerimise tehingud ja usaldusvara, kuid sh tagatisvara)

                  2

                  (Esimese taseme omavahendite kindlaksmääramisel maha arvatud varasummad)

                  3

                     Bilansilised riskipositsioonid (v.a tuletisinstrumendid, väärtpaberite kaudu finantseerimise tehingud ja usaldusvara) kokku (ridade 1 ja 2 summa)

                     Tuletistehingutest tulenevad riskipositsioonid

                  4

                     Kõigi tuletistehingutega seotud asenduskulu (st ilma aktsepteeritud rahalise variatsioonitagatiseta)

                  5

                     Kõigi tuletistehingutega seotud potentsiaalse tuleviku riskipositsiooni lisandi summa (turuväärtuse meetodil)

                  EU-5a

                  Esmase riskipositsiooni meetodi kohaselt kindlaks määratud riskipositsioon

                  6

                  Seoses tuletistehingutega antud mis tahes tagatiste kogunäitaja, kui kõnealused tagatised on kohaldatava raamatupidamistava kohaselt bilansilistest varadest maha arvatud

                  7

                  (Seoses tuletistehingutega antud rahalise variatsioonitagatisega seotud nõuete mahaarvamine)

                  8

                  (Välja jäetud keskse vastaspoole pool kliendipõhiste kliiritavate kauplemisriskipositsioonide puhul)

                  9

                  Väljakirjutatud krediidituletisinstrumentide korrigeeritud tegelik tinglik väärtus

                  10

                  (Korrigeeritud tegeliku tingliku väärtuse tasaarvestamine ja lisandi mahaarvamine väljakirjutatud krediidituletisinstrumentide puhul)

                  11

                     Tuletistehingutest tulenevad riskipositsioonid kokku (ridade 4–10 summa)

                     Väärtpaberite kaudu finantseerimise tehingutest tulenevad riskipositsioonid

                  12

                  Väärtpaberite kaudu finantseerimise tehingute brutovarad (ilma tasaarvestuse kajastamiseta) pärast raamatupidamislike müügitehingutega korrigeerimist

                  13

                  (Väärtpaberite kaudu finantseerimise tehingute brutovaradega seotud tasaarvestatud rahaliste nõuete ja kohustuste summa)

                  14

                  Vastaspoole krediidiriski positsioon väärtpaberite kaudu finantseerimise tehingute puhul

                  EU-14a

                  Väärtpaberite kaudu finantseerimise tehingute suhtes kohaldatav erand: vastaspoole krediidiriski positsioon vastavalt määruse (EL) nr 575/2013 artikli 429b lõikele 4 ja artiklile 222

                  15

                  Vahendatud tehingutest tulenevad riskipositsioonid

                  EU-15a

                  (Välja jäetud keskse vastaspoole pool kliendipõhistest kliiritavatest väärtpaberite kaudu finantseerimise tehingutest tulenevate riskipositsioonide puhul)

                  16

                     Väärtpaberite kaudu finantseerimise tehingutest tulenevad riskipositsioonid kokku (ridade 12–15a summa)

                     Muud bilansivälised riskipositsioonid

                  17

                  Bilansiväliste riskipositsioonide tinglik brutosumma

                  18

                  (Korrigeerimine seoses krediidipõhisteks summadeks ümberarvestamisega)

                  19

                     Muud bilansivälised riskipositsioonid (ridade 17 ja 18 summa)

                     Määruse (EL) nr 575/2013 artikli 429 lõigete 7 ja14 kohaselt välja jäetud riskipositsioonid (bilansilised ja bilansivälised riskipositsioonid)

                  EU-19a

                  (Määruse (EL) nr 575/2013 artikli 429 lõike 7 kohaselt (individuaalselt) välja jäetud grupisisesed riskipositsioonid (bilansilised ja bilansivälised riskipositsioonid))

                  EU-19b

                  (Määruse (EL) nr 575/2013 artikli 429 lõike 14 kohaselt välja jäetud riskipositsioonid (bilansilised ja bilansivälised riskipositsioonid))

                     Omavahendid ja koguriskipositsiooni näitaja

                  20

                     Esimese taseme omavahendid

                  21

                     Finantsvõimenduse määra koguriskipositsiooni näitaja (ridade 3, 11, 16, 19, EU-19a ja EU-19b summa)

                     Finantsvõimenduse määr

                  22

                     Finantsvõimenduse määr

                     Üleminekukorra valik ja välja jäetud usaldusvarade summa

                  EU-23

                  Kapitalinäitaja määratluse üleminekukorra valik

                  EU-24

                  Määruse (EL) nr 575/2013 artikli 429 lõike 11 kohaselt välja jäetud usaldusvarade summa

         Tabel LRSpl: bilansiliste riskipositsioonide (v.a tuletisinstrumendid, väärtpaberite kaudu finantseerimise tehingud ja välja jäetud riskipositsioonid) jaotus

                     Kapitalinõuete määruse kohased finantsvõimenduse määra riskipositsioonid

                  EU-1

                  Bilansilised riskipositsioonid (v.a tuletisinstrumendid, väärtpaberite kaudu finantseerimise tehingud ja välja jäetud riskipositsioonid) kokku, millest

                  EU-2

                  Kauplemisportfelli kuuluvad riskipositsioonid

                  EU-3

                  Kauplemisportfellivälised riskipositsioonid, millest:

                  EU-4

                  Pandikirjad

                  EU-5

                  Nõuded, mida käsitatakse nõuetena keskvalitsuse vastu

                  EU-6

                  Nõuded piirkondlike valitsuste, mitmepoolsete arengupankade, rahvusvaheliste organisatsioonide ja avaliku sektori asutuste vastu, mida
                        ei
                      käsitata nõuetena keskvalitsuse vastu

                  EU-7

                  Krediidiasutused ja investeerimisühingud

                  EU-8

                  Kinnisvarale seatud hüpoteegiga tagatud riskipositsioonid

                  EU-9

                  Jaenõuded

                  EU-10

                  Nõuded äriühingute vastu

                  EU-11

                  Makseviivituses olevad riskipositsioonid

                  EU-12

                  Muud riskipositsioonid (nt omakapitali investeeringud, väärtpaberistamised ja muud varad, mis ei ole krediidi iseloomuga)

         Kapitalinõuete määruse kohase finantsvõimenduse määra avalikustamise vorm

         Tabel LRQua: vabas vormis tekstikastid kvalitatiivsete kirjete esitamiseks

                     Veerg

                  vabas vormis

                     Rida

                  1

                  Ülemäärase finantsvõimenduse riski juhtimiseks kasutatavate protsesside kirjeldus

                  2

                  Nende tegurite kirjeldus, millel oli mõju finantsvõimenduse määrale perioodil, millele avalikustatud finantsvõimenduse määr osutab

      II LISA

         I LISAS ESITATUD VORMIDE TÄITMISE JUHISED

         1. OSA: ÜLDISED JUHISED

      1.   Põhimõtted ja viitandmed

      1.1.   Põhimõtted

                  1.

                  Juhistes kasutatakse järgmisel kujul olevat üldist märget: {vorm;rida}.

                  2.

                  Ristviidete tegemisel komisjoni rakendusmääruse (EL) nr 680/2014 XI lisale kasutatakse juhistes järgmist märget: {XI lisa SupRep;vorm;rida;veerg}.

                  3.

                  Finantsvõimenduse määra esitamisel osutab märge „millest” kirjele, mis on kõrgema tasandi riskipositsioonikategooria alajaotus.

                  4.

                  Krediidiasutused ja investeerimisühingud esitavad ridade {LRCom;2}, {LRCom;7}, {LRCom;8}, {LRCom;10}, {LRCom;13}, {LRCom;EU-15a}, {LRCom;18}, {LRCom;EU-19a} ja {LRCom;EU-19b} kõigil andmeväljadel väärtused sulgudes, kuna kõnealustel ridadel esitatavad väärtused vähendavad finantsvõimenduse määra riskipositsiooni. Krediidiasutused ja investeerimisühingud tagavad, et need väärtused mõjutavad negatiivselt andmeväljadel {LRCom; 3}, {LRCom;11}, {LRCom;16}, {LRCom;19} ja {LRCom;21} esitatavaid summasid.

            1.2.   Viitandmed

                  5.

                  Andmeväljal „Aruandekuupäev” märgivad krediidiasutused ja investeerimisühingud kuupäeva, mis on vormides LRSum, LRCom ja LRSpl esitatava teabe aluseks. See kuupäev on vastava kvartali kolmanda kuu viimane kalendripäev.

                  6.

                  Andmeväljal „Üksuse nimi” märgivad krediidiasutused ja investeerimisühingud sellise üksuse nime, kellele vormides LRSum, LRCom, LRSpl ja LRQua esitatavad andmed osutavad.

                  7.

                  Lahtris „Kohaldamise tasand” märgivad krediidiasutused ja investeerimisühingud kohaldamise tasandi, mis on tabelites esitatud andmete aluseks. Selle lahtri täitmisel märgivad krediidiasutused ja investeerimisühingud ühe järgmistest:

                              —

                              konsolideeritud

                              —

                              individuaalne

                              —

                              allkonsolideeritud

            1.3.   Viitandmed

                  8.

                  Käesolevas lisas ja sellega seotud vormides kasutatakse järgmisi lühendeid:

                              —

                              CRR tähistab kapitalinõuete määrust ehk määrust (EL) nr 575/2013;

                              —

                              SFT tähistab väärtpaberite kaudu finantseerimise tehinguid, st repotehinguid, väärtpaberite või kaupade laenuks andmise või võtmise tehinguid, pika arveldustähtajaga tehinguid ja võimenduslaenu tehinguid määruse (EL) nr 575/2013 tähenduses.

         2. OSA: VORMIPÕHISED JUHISED

      2.   Vorm LRSum: raamatupidamislike varade ja finantsvõimenduse määra riskipositsioonide kooskõlastava võrdlemise kokkuvõte

                  9.

                  Krediidiasutused ja investeerimisühingud kasutavad selles jaos esitatud juhiseid I lisas esitatud vormi LRSum täitmiseks.

                              Viited õigussätetele ja juhised

                                 Rida

                              {1}

                                 Finantsaruannetes kajastatud koguvarad

                              Krediidiasutused ja investeerimisühingud esitavad koguvarad, mis on kajastatud nende finantsaruannetes määruse (EL) nr 575/2013 artikli 4 lõike 1 punktis 77 määratletud kohaldatava raamatupidamistava alusel.

                              {2}

                                 Korrigeerimine raamatupidamisarvestuse eesmärgil konsolideeritud, kuid regulatiivsest konsolideerimisest välja jäävate üksuste puhul

                              Krediidiasutused ja investeerimisühingud esitavad finantsvõimenduse määra riskipositsiooni väärtuse (esitatakse andmeväljal {LRSum;8}) ja koguvarade raamatupidamisliku väärtuse (esitatakse andmeväljal {LRSum;1}) vahe, mis tuleneb raamatupidamisliku konsolideerimise ja regulatiivse konsolideerimise erinevusest.
                              Kui korrigeerimise tulemusel riskipositsioon suureneb, esitavad krediidiasutused ja investeerimisühingud selle positiivse summana. Kui korrigeerimise tulemusel riskipositsioon väheneb, esitavad krediidiasutused ja investeerimisühingud selle negatiivse summana.

                              {3}

                                 (Korrigeerimine usaldusvara puhul, mis vastavalt kohaldatavale raamatupidamistavale kajastatakse bilansis, kuid jäetakse määruse (EL) nr 575/2013 artikli 429 lõike 13 kohaselt välja finantsvõimenduse määra koguriskipositsiooni näitajast)

                              Krediidiasutused ja investeerimisühingud esitavad määruse (EL) nr 575/2013 artikli 429 lõike 13 kohaselt välja jäetud usaldusvarade summa.
                              Kuna selline korrigeerimine vähendab finantsvõimenduse määra koguriskipositsiooni näitajat, esitavad krediidiasutused ja investeerimisühingud sellel real väärtused sulgudes (mis tähendab negatiivset väärtust).

                              {4}

                                 Korrigeerimine tuletisinstrumentide puhul

                              Määruse (EL) nr 575/2013 II lisas loetletud lepingute ja krediidituletisinstrumentide puhul esitavad krediidiasutused ja investeerimisühingud varana kajastatud tuletisinstrumentide raamatupidamisliku väärtuse ja sellise finantsvõimenduse määra riskipositsiooni väärtuse vahe, mis on kindlaks määratud vastavalt määruse (EL) nr 575/2013 artikli 429 lõike 4 punktile b ja artikli 429 lõikele 9 koostoimes artikliga 429a, artikli 429 lõike 11 punktidega a ja b ning artikli 429 lõikega 12.
                              Kui korrigeerimise tulemusel riskipositsioon suureneb, esitavad krediidiasutused ja investeerimisühingud selle positiivse summana. Kui korrigeerimise tulemusel riskipositsioon väheneb, esitavad krediidiasutused ja investeerimisühingud asjaomase summa sulgudes (mis tähendab negatiivset väärtust).

                              {5}

                                 Korrigeerimine väärtpaberite kaudu finantseerimise tehingute puhul

                              Väärtpaberite kaudu finantseerimise tehingute puhul esitavad krediidiasutused ja investeerimisühingud varana kajastatud väärtpaberite kaudu finantseerimise tehingute raamatupidamisliku väärtuse ja sellise finantsvõimenduse määra riskipositsiooni väärtuse vahe, mis on kindlaks määratud vastavalt määruse (EL) nr 575/2013 artikli 429 lõike 4 punktidele a ja c koostoimes artikliga 429b, artikli 429 lõike 5 punktidega c ja d, artikli 429 lõikega 8 ja artikli 429 lõike 11 punktidega c–f.
                              Kui korrigeerimise tulemusel riskipositsioon suureneb, esitavad krediidiasutused ja investeerimisühingud selle positiivse summana. Kui korrigeerimise tulemusel riskipositsioon väheneb, esitavad krediidiasutused ja investeerimisühingud asjaomase summa sulgudes (mis tähendab negatiivset väärtust).

                              {6}

                                 Korrigeerimine bilansiväliste kirjete puhul (st bilansiväliste riskipositsioonide ümberarvestamine krediidipõhisteks summadeks)

                              Krediidiasutused ja investeerimisühingud esitavad finantsvõimenduse määra riskipositsiooni väärtuse (esitatakse andmeväljal {LRSum;8}) ja koguvarade raamatupidamisliku väärtuse (esitatakse andmeväljal {LRSum;1}) vahe, mis tuleneb bilansiväliste kirjete arvamisest finantsvõimenduse määra riskipositsiooni näitaja hulka.
                              Kuna selline korrigeerimine suurendab finantsvõimenduse määra koguriskipositsiooni näitajat, esitatakse see positiivse summana.

                              {EU-6a}

                                 (Korrigeerimine välja jäetud grupisiseste riskipositsioonide puhul, mis on määruse (EL) nr 575/2013 artikli 429 lõike 7 kohaselt välja jäetud finantsvõimenduse määra koguriskipositsiooni näitajast)

                              Määruse (EL) nr 575/2013 artikli 429 lõige 7 ja artikli 113 lõige 6.
                              Krediidiasutused ja investeerimisühingud esitavad bilansilised riskipositsioonid, mis on määruse (EL) nr 575/2013 artikli 429 lõike 7 kohaselt välja jäetud finantsvõimenduse määra koguriskipositsiooni näitajast, tingimusel et kõik määruse (EL) nr 575/2013 artikli 113 lõike 6 punktides a–e sätestatud tingimused on täidetud ja pädevad asutused on andnud oma nõusoleku.
                              Kuna selline korrigeerimine vähendab finantsvõimenduse määra koguriskipositsiooni näitajat, esitavad krediidiasutused ja investeerimisühingud sellel real väärtused sulgudes (mis tähendab negatiivset väärtust).

                              {EU-6b}

                                 (Korrigeerimine riskipositsioonide puhul, mis on määruse (EL) nr 575/2013 artikli 429 lõike 14 kohaselt välja jäetud finantsvõimenduse määra koguriskipositsiooni näitajast)

                              Määruse (EL) nr 575/2013 artikli 429 lõige 14.
                              Krediidiasutused ja investeerimisühingud esitavad bilansilised riskipositsioonid, mis on määruse (EL) nr 575/2013 artikli 429 lõike 14 kohaselt välja jäetud finantsvõimenduse määra koguriskipositsiooni näitajast, tingimusel et asjaomased tingimused on täidetud ja pädevad asutused on andnud oma nõusoleku.
                              Kuna selline korrigeerimine vähendab finantsvõimenduse määra koguriskipositsiooni näitajat, esitavad krediidiasutused ja investeerimisühingud sellel real väärtused sulgudes (mis tähendab negatiivset väärtust).

                              {7}

                                 Muud korrigeerimised

                              Krediidiasutused ja investeerimisühingud esitavad finantsvõimenduse määra riskipositsiooni väärtuse (esitatakse andmeväljal {LRSUM;8}) ja koguvarade raamatupidamisliku väärtuse (esitatakse andmeväljal {LRSum;1}) mis tahes vahe, mida ei ole esitatud andmeväljal {LRSum;2}, {LRSum;3}, {LRSum;4}, {LRSum;5}, {LRSum;6}, {LRSum;EU-6a} või {LRSum;EU-6b}. See võib näiteks hõlmata varasid, mis on maha arvatud esimese taseme omavahenditest ja seetõttu maha arvatud finantsvõimenduse määra koguriskipositsiooni näitajast, nagu on esitatud andmeväljal {LRCom;2}.
                              Kui korrigeerimise tulemusel riskipositsioon suureneb, esitavad krediidiasutused ja investeerimisühingud selle positiivse summana. Kui korrigeerimise tulemusel riskipositsioon väheneb, esitavad krediidiasutused ja investeerimisühingud asjaomase summa sulgudes (mis tähendab negatiivset väärtust).

                              {8}

                                 Finantsvõimenduse määra koguriskipositsiooni näitaja

                              Krediidiasutused ja investeerimisühingud esitavad andmeväljal {LRCom;21} esitatud summa.

            3.   Vorm LRCom: finantsvõimenduse määra ühtne esitamine

                  10.

                  Krediidiasutused ja investeerimisühingud kasutavad selles jaos esitatud juhiseid I lisas esitatud vormi LRCom täitmiseks.

                                 Rida

                                 Viited õigussätetele ja juhised

                              {1}

                                 Bilansilised kirjed (v.a tuletisinstrumendid, väärtpaberite kaudu finantseerimise tehingud ja usaldusvara, kuid sh tagatisvara)

                              Määruse (EL) nr 575/2013 artikkel 429.
                              Krediidiasutused ja investeerimisühingud esitavad määruse (EL) nr 575/2013 artikli 429 lõike 13 kohaselt kõik muud varad kui määruse (EL) nr 575/2013 II lisas loetletud lepingud, krediidituletisinstrumendid, väärtpaberite kaudu finantseerimise tehingud ja usaldusvara. Krediidiasutused ja investeerimisühingud lähtuvad selliste varade hindamisel määruse (EL) nr 575/2013 artikli 429 lõikes 5 sätestatud põhimõtetest.
                              Krediidiasutused ja investeerimisühingud kajastavad sellel andmeväljal raha, mis saadakse, ja mis tahes väärtpabereid, mis antakse vastaspoolele väärtpaberite kaudu finantseerimise tehingute kaudu ja mille bilansis kajastamist jätkatakse (st mille puhul kohaldatava raamatupidamistava kohased raamatupidamisarvestuses kajastamise lõpetamise kriteeriumid ei ole täidetud).

                              {2}

                                 (Esimese taseme omavahendite kindlaksmääramisel maha arvatud varasummad)

                              Määruse (EL) nr 575/2013 artikli 429 lõike 4 punkt a ja artikli 499 lõige 2.
                              Krediidiasutused ja investeerimisühingud esitavad esimese taseme omavahendite väärtuse regulatiivse korrigeerimise summa, mis on arvutatud vastavalt määruse (EL) nr 575/2013 artikli 499 lõike 2 kohaselt tehtud valikule, mis on esitatud andmeväljal {LRCom;EU-23}.
                              Konkreetsemalt esitavad krediidiasutused ja investeerimisühingud kõigi selliste korrigeerimiste summa, mis mõjutavad varade väärtust ja on ette nähtud järgmisega:

                                          —

                                          määruse (EL) nr 575/2013 artiklid 32–35 või

                                          —

                                          määruse (EL) nr 575/2013 artiklid 36–47 või

                                          —

                                          määruse (EL) nr 575/2013 artiklid 56–60,

                                    nagu on asjakohane.
                              Kui esimese taseme omavahendite esitamise valik on tehtud vastavalt määruse (EL) nr 575/2013 artikli 499 lõike 1 punktile a, võtavad krediidiasutused ja investeerimisühingud arvesse mahaarvamiste suhtes tehtud erandeid, selliste mahaarvamiste alternatiive ja selliste mahaarvamiste tegemisest loobumist, mis on sätestatud määruse (EL) nr 575/2013 artiklites 48, 49 ja 79, võtmata arvesse määruse (EL) nr 575/2013 X osa I jaotise 1. ja 2. peatükis sätestatud erandeid. Seevastu juhul, kui esimese taseme omavahendite esitamise valik on tehtud vastavalt määruse (EL) nr 575/2013 artikli 499 lõike 1 punktile b, võtavad krediidiasutused ja investeerimisühingud lisaks määruse (EL) nr 575/2013 X osa I jaotise 1. ja 2. peatükis sätestatud eranditele arvesse ka selliste mahaarvamiste suhtes tehtud erandeid, selliste mahaarvamiste alternatiive ja selliste mahaarvamiste tegemisest loobumist, mis on sätestatud määruse (EL) nr 575/2013 artiklites 48, 49 ja 79.
                              Topeltarvestuse vältimiseks ei esita krediidiasutused ja investeerimisühingud korrigeerimisi, mida on määruse (EL) nr 575/2013 artikli 111 kohaselt juba kohaldatud riskipositsiooni väärtuse arvutamisel ridades 1, 4 ja 12, ega korrigeerimisi, mille puhul ei arvata maha konkreetse vara väärtust.
                              Kuna see vähendab finantsvõimenduse määra koguriskipositsiooni näitajat, esitavad krediidiasutused ja investeerimisühingud sellel andmeväljal väärtuse sulgudes (mis tähendab, et see mõjutab negatiivselt andmeväljal {LRCom;3} esitatavat summat).

                              {3}

                                 Bilansilised riskipositsioonid (v.a tuletisinstrumendid, väärtpaberite kaudu finantseerimise tehingud ja usaldusvara) kokku (ridade 1 ja 2 summa)

                              Andmeväljade {LRCom;1} ja {LRCom;2} summa. Krediidiasutused ja investeerimisühingud võtavad arvesse, et andmevälja {LRCom;2} väärtus mõjutab seda summat negatiivselt.

                              {4}

                                 Kõigi tuletistehingutega seotud asenduskulu (st ilma aktsepteeritud rahalise variatsioonitagatiseta)

                              Määruse (EL) nr 575/2013 artiklid 274, 295, 296, 297, 298, 429a ja artikli 429a lõige 3.
                              Krediidiasutused ja investeerimisühingud esitavad määruse (EL) nr 575/2013 II lisas loetletud lepingute ning krediidituletisinstrumentide (sealhulgas bilansivälised) artikli 274 lõike 1 kohase praeguse asenduskulu. Asenduskulu ei sisalda aktsepteeritud rahalist variatsioonitagatist vastavalt määruse (EL) nr 575/2013 artikli 429a lõikele 3, samas kui mis tahes rahalist variatsioonitagatist, mis on saadud välja jäetud keskse vastaspoole poolelt vastavalt määruse (EL) nr 575/2013 artikli 429 lõikele 11, ei võeta arvesse.
                              Nagu ette nähtud määruse (EL) nr 575/2013 artikli 429a lõikega 1, võivad krediidiasutused ja investeerimisühingud võtta vastavalt määruse (EL) nr 575/2013 artiklile 295 arvesse uuenduslepingute ja muude tasaarvestuskokkulepete mõju. Toodetevaheline tasaarvestus ei ole kohaldatav. Krediidiasutused ja investeerimisühingud võivad tasaarvestada määruse (EL) nr 575/2013 artikli 272 punkti 25 alapunktis c osutatud tootekategooriate raames ja krediidituletisinstrumentide puhul, kui nende suhtes kohaldatakse määruse (EL) nr 575/2013 artikli 295 punktis c osutatud lepingujärgseid toodetevahelise tasaarvestuse kokkuleppeid.
                              Krediidiasutused ja investeerimisühingud võtavad arvesse mitte ainult kauplemisportfellis hoitavaid, vaid kõiki krediidituletisinstrumente.
                              Krediidiasutused ja investeerimisühingud ei kajasta sellel andmeväljal lepinguid, mida mõõdetakse esmase riskipositsiooni meetodil vastavalt määruse (EL) nr 575/2013 artikli 429a lõikele 8 ja artiklile 275.

                              {5}

                                 Kõigi tuletistehingutega seotud potentsiaalse tuleviku riskipositsiooni lisandi summa (turuväärtuse meetodil)

                              Määruse (EL) nr 575/2013 artiklid 274, 295, 296, 297, 298, artikli 299 lõige 2 ja artikkel 429a.
                              Krediidiasutused ja investeerimisühingud esitavad sellel andmeväljal lisandi määruse (EL) nr 575/2013 II lisas loetletud lepingute ja krediidituletisinstrumentide (sealhulgas bilansivälised) potentsiaalse tuleviku riskipositsiooni jaoks, mis arvutatakse turuväärtuse meetodil (määruse (EL) nr 575/2013 II lisas loetletud lepingute puhul määruse (EL) nr 575/2013 artikli 274 ja krediidituletisinstrumentide puhul määruse (EL) nr 575/2013 artikli 299 lõike 2 kohaselt), kohaldades sealjuures kapitalinõuete määruse artikli 429a lõike 1 kohaseid tasaarvestamise eeskirju. Kõnealuste lepingute riskipositsiooni väärtuse kindlaksmääramisel võivad krediidiasutused ja investeerimisühingud võtta vastavalt määruse (EL) nr 575/2013 artiklile 295 arvesse uuenduslepingute ja muude tasaarvestuskokkulepete mõju. Toodetevaheline tasaarvestus ei ole kohaldatav. Krediidiasutused ja investeerimisühingud võivad tasaarvestada määruse (EL) nr 575/2013 artikli 272 punkti 25 alapunktis c osutatud tootekategooriate raames ja krediidituletisinstrumentide puhul, kui nende suhtes kohaldatakse määruse (EL) nr 575/2013 artikli 295 punktis c osutatud lepingujärgseid toodetevahelise tasaarvestuse kokkuleppeid.
                              Vastavalt määruse (EL) nr 575/2013 artikli 429a lõike 1 teisele lõigule kohaldavad krediidiasutused ja investeerimisühingud krediidituletisinstrumentide potentsiaalse tuleviku krediidiriski positsiooni kindlaksmääramisel määruse (EL) nr 575/2013 artikli 299 lõike 2 punktis a sätestatud põhimõtteid mitte ainult kauplemisportfelli kuuluvate, vaid kõigi oma krediidituletisinstrumentide suhtes.
                              Krediidiasutused ja investeerimisühingud ei kajasta sellel andmeväljal lepinguid, mida mõõdetakse esmase riskipositsiooni meetodil vastavalt määruse (EL) nr 575/2013 artikli 429a lõikele 8 ja artiklile 275.

                              {EU-5a}

                                 Esmase riskipositsiooni meetodi kohaselt kindlaks määratud riskipositsioon

                              Määruse (EL) nr 575/2013 artikli 429a lõige 8 ja artikkel 275.
                              Krediidiasutused ja investeerimisühingud esitavad määruse (EL) nr 575/2013 II lisa punktides 1 ja 2 loetletud lepingute riskipositsiooni näitaja, mis on arvutatud määruse (EL) nr 575/2013 artiklis 275 sätestatud esmase riskipositsiooni meetodi kohaselt.
                              Esmase riskipositsiooni meetodit kasutavad krediidiasutused ja investeerimisühingud ei vähenda riskipositsiooni näitajat saadud rahalise variatsioonitagatise summa võrra vastavalt määruse (EL) nr 575/2013 artikli 429a lõikele 8.
                              Krediidiasutused ja investeerimisühingud, kes ei kasuta esmase riskipositsiooni meetodit, ei täida seda andmevälja.
                              Krediidiasutused ja investeerimisühingud ei võta sellel andmeväljal arvesse lepinguid, mida mõõdetakse turuväärtuse meetodil vastavalt määruse (EL) nr 575/2013 artikli 429a lõikele 1 ja artiklile 274.

                              {6}

                                 Seoses tuletistehingutega antud mis tahes tagatiste kogunäitaja, kui kõnealused tagatised on kohaldatava raamatupidamistava kohaselt bilansilistest varadest maha arvatud

                              Määruse (EL) nr 575/2013 artikli 429a lõige 2.
                              Krediidiasutused ja investeerimisühingud esitavad seoses tuletistehingutega antud mis tahes tagatise summa, kui sellise tagatise andmine vähendab kohaldatava raamatupidamistava kohaselt varade summat, nagu on sätestatud määruse (EL) nr 575/2013 artikli 429a lõikes 2.
                              Krediidiasutused ja investeerimisühingud ei kajasta sellel andmeväljal nõuetele vastava keskse vastaspoole kaudu kliendipõhiste kliiritavate tuletistehingute alustamise tagatist ega aktsepteeritud rahalist variatsioonitagatist, nagu on kindlaks määratud määruse (EL) nr 575/2013 artikli 429a lõikes 3.

                              {7}

                                 (Seoses tuletistehingutega antud rahalise variatsioonitagatisega seotud nõuete mahaarvamine)

                              Määruse (EL) nr 575/2013 artikli 429a lõige 3.
                              Krediidiasutused ja investeerimisühingud esitavad tuletistehingu vastaspoolele antud rahalise variatsioonitagatisega seotud nõuded, kui nad peavad kohaldatava raamatupidamistava kohaselt kajastama neid nõudeid varana, tingimusel et täidetud on määruse (EL) nr 575/2013 artikli 429a lõike 3 punktides a–e sätestatud tingimused.
                              Esitatud summat võetakse arvesse ka andmeväljal {LRCom;1}.
                              Kuna see vähendab finantsvõimenduse määra koguriskipositsiooni näitajat, esitavad krediidiasutused ja investeerimisühingud sellel andmeväljal väärtuse sulgudes (mis tähendab, et see mõjutab negatiivselt andmeväljal {LRCom;11} esitatavat summat).

                              {8}

                                 (Välja jäetud keskse vastaspoole pool kliendipõhiste kliiritavate kauplemisriskipositsioonide puhul)

                              Määruse (EL) nr 575/2013 artikli 429 lõige 11.
                              Krediidiasutused ja investeerimisühingud esitavad nõuetele vastava keskse vastaspoole kaudu kliendipõhistest kliiritavatest tuletistehingutest tulenevad välja jäetud kauplemisriskipositsioonid, tingimusel et need vastavad määruse (EL) nr 575/2013 artikli 306 lõike 1 punktis c sätestatud tingimustele.
                              Eespool nimetatud summa see osa, mis on seotud asenduskuluga, esitatakse koos rahalise variatsioonitagatisega.
                              Esitatud summat võetakse vastavalt arvesse ka andmeväljadel {LRCom;1}, {LRCom;4}, {LRCom;5} ja {LRCom;EU-5a}.
                              Kuna see vähendab finantsvõimenduse määra koguriskipositsiooni näitajat, esitavad krediidiasutused ja investeerimisühingud sellel andmeväljal väärtuse sulgudes (mis tähendab, et see mõjutab negatiivselt andmeväljal {LRCom;11} esitatavat summat).

                              {9}

                                 Väljakirjutatud krediidituletisinstrumentide korrigeeritud tegelik tinglik väärtus

                              Määruse (EL) nr 575/2013 artikli 429a lõiked 5–7.
                              Krediidiasutused ja investeerimisühingud esitavad väljakirjutatud krediidituletisinstrumentide (st kui krediidiasutus või investeerimisühing pakub vastaspoolele krediidiriski kaitset) tingliku ülemväärtuse, nagu on sätestatud määruse (EL) nr 575/2013 artikli 429a lõigetes 5–7.

                              {10}

                                 (Korrigeeritud tegeliku tingliku väärtuse tasaarvestamine ja lisandi mahaarvamine väljakirjutatud krediidituletisinstrumentide puhul)

                              Määruse (EL) nr 575/2013 artikli 429a lõiked 5–7.
                              Krediidiasutused ja investeerimisühingud esitavad selliste ostetud krediidituletisinstrumentide (st kui krediidiasutus või investeerimisühing ostab vastaspoolelt krediidiriski kaitset) tingliku ülemväärtuse, mille aluseks olev üksus on sama nagu krediidiasutuse või investeerimisühingu väljakirjutatud krediidituletisinstrumentidel, kui ostetud krediidiriski kaitse järelejäänud tähtaeg on müüdud krediidiriski kaitse järelejäänud tähtajaga võrdne või sellest pikem. Seega ei ole väärtus iga aluseks oleva üksuse puhul suurem kui andmeväljal {LRCom;9} esitatud väärtus.
                              Kuna see vähendab finantsvõimenduse määra koguriskipositsiooni näitajat, esitavad krediidiasutused ja investeerimisühingud sellel andmeväljal väärtuse sulgudes (mis tähendab, et see mõjutab negatiivselt andmeväljal {LRCom;11} esitatavat summat).

                              {11}

                                 Tuletistehingutest tulenevad riskipositsioonid kokku (ridade 4–10 summa)

                              See on andmeväljade {LRCom;4}, {LRCom;5}, {LRCom;EU-5a}, {LRCom;6}, {LRCom;7}, {LRCom;8}, {LRCom;9} ja {LRCom;10} summa. Krediidiasutused ja investeerimisühingud võtavad arvesse, et andmeväljade {LRCom;7}, {LRCom;8} ja {LRCom;10} väärtus mõjutab seda summat negatiivselt.

                              {12}

                                 Väärtpaberite kaudu finantseerimise tehingute brutovarad (ilma tasaarvestuse kajastamiseta) pärast raamatupidamislike müügitehingutega korrigeerimist

                              Määruse (EL) nr 575/2013 artikli 4 lõike 1 punkt 77, artikkel 206 ja artikli 429b lõige 5.
                              Krediidiasutused ja investeerimisühingud esitavad määruse (EL) nr 575/2013 artikli 206 kohase aktsepteeritud tasaarvestuse raamlepinguga hõlmatud ja hõlmamata väärtpaberite kaudu finantseerimise tehingute raamatupidamistavakohase raamatupidamisliku bilansilise väärtuse, kui lepinguid kajastatakse bilansis varana, eeldades usaldatavusnõuetekohase või raamatupidamisliku tasaarvestuse või riskimaanduse mõju puudumist (st raamatupidamislik bilansiline väärtus, mida on korrigeeritud raamatupidamisliku tasaarvestuse või riskimaanduse mõju arvessevõtmiseks).
                              Kui väärtpaberite kaudu finantseerimise tehingu puhul on müügi raamatupidamisarvestus toimunud kohaldatava raamatupidamistava kohaselt, tühistavad krediidiasutused ja investeerimisühingud kõik müügiga seotud raamatupidamiskanded vastavalt määruse (EL) nr 575/2013 artikli 429b lõikele 5.
                              Krediidiasutused ja investeerimisühingud ei kajasta sellel andmeväljal raha, mis saadakse, ega mis tahes väärtpabereid, mis antakse vastaspoolele eespool nimetatud tehingute kaudu ja mille bilansis kajastamist jätkatakse (st mille puhul raamatupidamisarvestuses kajastamise lõpetamise kriteeriumid ei ole täidetud).

                              {13}

                                 (Väärtpaberite kaudu finantseerimise tehingute brutovaradega seotud tasaarvestatud rahaliste nõuete ja kohustuste summa)

                              Määruse (EL) nr 575/2013 artikli 4 lõike 1 punkt 77, artikkel 206, artikli 429 lõike 5 punkt d, artikli 429 lõige 8 ja artikli 429b lõige 5.
                              Krediidiasutused ja investeerimisühingud esitavad väärtpaberite kaudu finantseerimise tehingute brutovaradega seotud selliste rahaliste kohustuste summa, mis on tasaarvestatud vastavalt määruse (EL) nr 575/2013 artikli 429 lõikele 8.
                              Kuna see vähendab finantsvõimenduse määra koguriskipositsiooni näitajat, esitavad krediidiasutused ja investeerimisühingud sellel andmeväljal väärtuse sulgudes (mis tähendab, et see mõjutab negatiivselt andmeväljal {LRCom;16} esitatavat summat).

                              {14}

                                 Vastaspoole krediidiriski positsioon väärtpaberite kaudu finantseerimise tehingute puhul

                              Määruse (EL) nr 575/2013 artikli 429b lõige 1.
                              Krediidiasutused ja investeerimisühingud esitavad väärtpaberite kaudu finantseerimise tehingute (sealhulgas bilansivälised tehingud) vastaspoole krediidiriski lisandi, mis määratakse kindlaks vastavalt vajadusele kas määruse (EL) nr 575/2013 artikli 429b lõike 2 või 3 kohaselt.
                              Krediidiasutused ja investeerimisühingud võtavad sellel andmeväljal arvesse tehinguid vastavalt määruse (EL) nr 575/2013 artikli 429b lõike 6 punktile c.
                              Krediidiasutused ja investeerimisühingud ei võta sellel andmeväljal arvesse vahendatud väärtpaberite kaudu finantseerimise tehinguid, mille puhul krediidiasutus või investeerimisühing pakub kliendile või vastaspoolele kahjuhüvitist või garantiid, mis on piiratud mis tahes erinevusega kliendi poolt laenuksantud väärtpaberi või raha väärtuse ja laenuvõtja antud tagatise väärtuse vahel, nagu on sätestatud määruse (EL) nr 575/2013 artikli 429b lõike 6 punktis a. Krediidiasutused ja investeerimisühingud võtavad neid kirjeid arvesse andmeväljal {LRCom;15}.

                              {EU-14a}

                                 Väärtpaberite kaudu finantseerimise tehingute suhtes kohaldatav erand: vastaspoole krediidiriski positsioon vastavalt määruse (EL) nr 575/2013 artikli 429b lõikele 4 ja artiklile 222

                              Määruse (EL) nr 575/2013 artikli 429b lõige 4 ja artikkel 222.
                              Krediidiasutused ja investeerimisühingud esitavad väärtpaberite kaudu finantseerimise tehingute (sealhulgas bilansivälised tehingud) lisandi, mis arvutatakse määruse (EL) nr 575/2013 artikli 222 kohaselt, tingimusel et kohaldatava riskikaalu alammäär on 20 %.
                              Krediidiasutused ja investeerimisühingud võtavad sellel andmeväljal arvesse tehinguid vastavalt määruse (EL) nr 575/2013 artikli 429b lõike 6 punktile c.
                              Krediidiasutused ja investeerimisühingud ei võta sellel andmeväljal arvesse tehinguid, mille puhul finantsvõimenduse määra riskipositsiooni väärtuse lisand määratakse kindlaks määruse (EL) nr 575/2013 artikli 429b lõikes 1 sätestatud meetodil.

                              {15}

                                 Vahendatud tehingutest tulenevad riskipositsioonid

                              Määruse (EL) nr 575/2013 artikli 429b lõiked 2 ja 3 ning lõike 6 punkt a.
                              Krediidiasutused ja investeerimisühingud esitavad selliste vahendatud väärtpaberite kaudu finantseerimise tehingute riskipositsiooni väärtuse, mille puhul krediidiasutus või investeerimisühing pakub kliendile või vastaspoolele kahjuhüvitist või garantiid, mis on piiratud mis tahes erinevusega kliendi poolt laenuksantud väärtpaberi või raha väärtuse ja laenuvõtja antud tagatise väärtuse vahel, nagu on sätestatud määruse (EL) nr 575/2013 artikli 429b lõike 6 punktis a. Koosneb üksnes lisandist, mis on vastavalt vajadusele kindlaks määratud määruse (EL) nr 575/2013 artikli 429b lõike 2 või 3 kohaselt.
                              Krediidiasutused ja investeerimisühingud ei võta sellel andmeväljal arvesse tehinguid vastavalt määruse (EL) nr 575/2013 artikli 429b lõike 6 punktile c.

                              {EU-15a}

                                 (Välja jäetud keskse vastaspoole pool kliendipõhistest kliiritavatest väärtpaberite kaudu finantseerimise tehingutest tulenevate riskipositsioonide puhul)

                              Määruse (EL) nr 575/2013 artikli 429 lõige 11 ja artikli 306 lõike 1 punkt c.
                              Krediidiasutused ja investeerimisühingud esitavad välja jäetud keskse vastaspoole poole kliendipõhistest kliiritavatest väärtpaberite kaudu finantseerimise tehingutest tulenevate kauplemisriskipositsioonide puhul, tingimusel et asjaomased kirjed vastavad määruse (EL) nr 575/2013 artikli 306 lõike 1 punktis c sätestatud tingimustele.
                              Kui välja jäetud keskse vastaspoole pool on väärtpaber, ei võeta seda sellel andmeväljal arvesse, välja arvatud juhul, kui see on edasipanditud väärtpaber, mida kohaldatava raamatupidamistava kohaselt (st vastavalt määruse (EL) nr 575/2013 artikli 111 lõike 1 esimesele lausele) võetakse arvesse täies väärtuses.
                              Kuna see vähendab finantsvõimenduse määra koguriskipositsiooni näitajat, esitavad krediidiasutused ja investeerimisühingud sellel andmeväljal väärtuse sulgudes (mis tähendab, et see mõjutab negatiivselt andmeväljal {LRCom;16} esitatavat summat).

                              {16}

                                 Väärtpaberite kaudu finantseerimise tehingutest tulenevad riskipositsioonid kokku (ridade 12–15a summa)

                              Krediidiasutused ja investeerimisühingud esitavad andmeväljade {LRCom; 12}, {LRCom;EU-12a}, {LRCom;13}, {LRCom;14}, {LRCom;15} ja {LRCom;EU-15a} summa.
                              Krediidiasutused ja investeerimisühingud võtavad arvesse, et andmeväljade {LRCom;13} ja {LRCom;EU-15a} väärtus mõjutab seda summat negatiivselt.

                              {17}

                                 Bilansiväliste riskipositsioonide tinglik brutosumma

                              Määruse (EL) nr 575/2013 artikli 429 lõige 10.
                              Krediidiasutused ja investeerimisühingud esitavad bilansiväliste kirjete nimiväärtuse vastavalt määruse (EL) nr 575/2013 artikli 429 lõikele 10 enne ümberhindlusteguritega seotud mis tahes korrigeerimist.

                              {18}

                                 (Korrigeerimine seoses krediidipõhisteks summadeks ümberarvestamisega)

                              Määruse (EL) nr 575/2013 artikli 429 lõige 10.
                              Krediidiasutused ja investeerimisühingud esitavad andmeväljal {LRCom;17} esitatud bilansiväliste kirjete nimiväärtuse ja andmeväljal {LRCom;19} esitatud bilansiväliste kirjete finantsvõimenduse määra riskipositsiooni väärtuse vahe.
                              Kuna see vähendab finantsvõimenduse määra koguriskipositsiooni näitajat, mõjutab sellel andmeväljal esitatav väärtus negatiivselt andmeväljal {LRCom;19} esitatavat summat.

                              {19}

                                 Muud bilansivälised riskipositsioonid (ridade 17 ja 18 summa)

                              Määruse (EL) nr 575/2013 artikli 429 lõige 10, artikli 111 lõige 1 ja artikli 166 lõige 9.
                              Krediidiasutused ja investeerimisühingud esitavad määruse (EL) nr 575/2013 artikli 429 lõike 10 kohaselt kindlaks määratud bilansiväliste kirjete finantsvõimenduse määra riskipositsiooni väärtused, võttes arvesse asjakohaseid ümberhindlustegureid.
                              Krediidiasutused ja investeerimisühingud võtavad arvesse, et andmevälja {LRCom;18} väärtus mõjutab seda summat negatiivselt.

                              {EU-19a}

                                 (Määruse (EL) nr 575/2013 artikli 429 lõike 7 kohaselt (individuaalselt) välja jäetud grupisisesed riskipositsioonid (bilansilised ja bilansivälised riskipositsioonid))

                              Määruse (EÜ) nr 575/2013 artikli 429 lõige 7 ja artikli 113 lõige 6.
                              Krediidiasutused ja investeerimisühingud esitavad riskipositsioonid, mida ei ole konsolideeritud kohaldataval konsolideerimistasandil ja mille suhtes võib kohaldada määruse (EL) nr 575/2013 artikli 113 lõike 6 kohast käsitlust, tingimusel et kõik määruse (EL) nr 575/2013 artikli 113 lõike 6 punktides a–e sätestatud tingimused on täidetud ja pädevad asutused on andnud oma nõusoleku.
                              Esitatav summa tuleb esitada ka eespool vastavatel andmeväljadel nii, nagu ei kohaldataks mingit väljajätmist.
                              Kuna see vähendab finantsvõimenduse määra koguriskipositsiooni näitajat, esitavad krediidiasutused ja investeerimisühingud sellel andmeväljal väärtuse sulgudes (mis tähendab, et see mõjutab negatiivselt andmeväljal {LRCom;21} esitatavat summat).

                              {EU-19b}

                                 (Määruse (EL) nr 575/2013 artikli 429 lõike 14 kohaselt välja jäetud riskipositsioonid (bilansilised ja bilansivälised riskipositsioonid))

                              Määruse (EL) nr 575/2013 artikli 429 lõige 14.
                              Krediidiasutused ja investeerimisühingud esitavad määruse (EL) nr 575/2013 artikli 429 lõike 14 kohaselt välja jäetud riskipositsioonid, tingimusel et asjaomased tingimused on täidetud ja pädevad asutused on andnud oma nõusoleku.
                              Esitatav summa tuleb esitada ka eespool vastavatel andmeväljadel nii, nagu ei kohaldataks mingit väljajätmist.
                              Kuna see vähendab finantsvõimenduse määra koguriskipositsiooni näitajat, esitavad krediidiasutused ja investeerimisühingud sellel andmeväljal väärtuse sulgudes (mis tähendab, et see mõjutab negatiivselt andmeväljal {LRCom;21} esitatavat summat).

                              {20}

                                 Esimese taseme omavahendid

                              Määruse (EL) nr 575/2013 artikli 429 lõige 3 ning artikli 499 lõiked 1 ja 2.
                              Krediidiasutused ja investeerimisühingud esitavad esimese taseme omavahendite summa, mis on arvutatud vastavalt määruse (EL) nr 575/2013 artikli 499 lõike 2 kohaselt tehtud valikule, mis on esitatud andmeväljal {LRCom;EU-23}.
                              Kui krediidiasutus või investeerimisühing on otsustanud esitada esimese taseme omavahendid vastavalt määruse (EL) nr 575/2013 artikli 499 lõike 1 punktile a, esitab ta esimese taseme omavahendite summa, mis on arvutatud vastavalt määruse (EL) nr 575/2013 artiklile 25, võtmata arvesse määruse (EL) nr 575/2013 X osa I jaotise 1. ja 2. peatükis sätestatud erandeid.
                              Kui krediidiasutus või investeerimisühing on otsustanud esitada esimese taseme omavahendid vastavalt määruse (EL) nr 575/2013 artikli 499 lõike 1 punktile b, esitab ta esimese taseme omavahendite summa, mis on arvutatud vastavalt määruse (EL) nr 575/2013 artiklile 25, olles võtnud arvesse määruse (EL) nr 575/2013 X osa I jaotise 1. ja 2. peatükis sätestatud erandeid.

                              {21}

                                 Finantsvõimenduse määra koguriskipositsiooni näitaja (ridade 3, 11, 16, 19, EU-19a ja EU-19b summa)

                              Krediidiasutused ja investeerimisühingud esitavad andmeväljade {LRCom;3}, {LRCom;11}, {LRCom;16}, {LRCom;19}, {LRCom;EU-19a} ja {LRCom;EU-19b} summa.
                              Krediidiasutused ja investeerimisühingud võtavad arvesse, et andmeväljade {LRCom; EU-19a} ja {LRCom; EU-19b} väärtus mõjutab seda summat negatiivselt.

                              {22}

                                 Finantsvõimenduse määr

                              Krediidiasutused ja investeerimisühingud esitavad andmeväljade {LRCom;20} ja {LRCom;21} jagatise protsendina.

                              {EU-23}

                                 Kapitalinäitaja määratluse üleminekukorra valik

                              Määruse (EL) nr 575/2013 artikli 499 lõige 2.
                              Krediidiasutused ja investeerimisühingud määravad kindlaks avalikustamisnõuete puhul kapitalinäitaja suhtes kohaldatava üleminekukorra, märkides ühe järgmistest:

                                          —

                                          „Täielikult rakendatud”, kui krediidiasutus või investeerimisühing otsustab esitada finantsvõimenduse määr vastavalt määruse (EL) nr 575/2013 artikli 499 lõike 1 punktile a;

                                          —

                                          „Üleminekuline”, kui krediidiasutus või investeerimisühing otsustab esitada finantsvõimenduse määr vastavalt määruse (EL) nr 575/2013 artikli 499 lõike 1 punktile b.

                              {EU-24}

                                 Määruse (EL) nr 575/2013 artikli 429 lõike 13 kohaselt välja jäetud usaldusvarade summa

                              Krediidiasutused ja investeerimisühingud esitavad määruse (EL) nr 575/2013 artikli 429 lõike 13 kohaselt välja jäetud usaldusvarade summa.

            4.   Vorm LRSpl: bilansiliste riskipositsioonide (v.a tuletisinstrumendid ja väärtpaberite kaudu finantseerimise tehingud) jaotus

                  11.

                  Krediidiasutused ja investeerimisühingud kasutavad selles jaos esitatud juhiseid I lisas esitatud vormi LRSpl täitmiseks.

                              Viited õigussätetele ja juhised

                                 Rida

                              {EU-1}

                                 Bilansilised riskipositsioonid (v.a tuletisinstrumendid ja väärtpaberite kaudu finantseerimise tehingud) kokku, millest

                              Krediidiasutused ja investeerimisühingud esitavad andmeväljade {LRSpl; EU-2} ja {LRSpl; EU-3} summa.

                              {EU-2}

                                 Kauplemisportfelli kuuluvad riskipositsioonid

                              Krediidiasutused ja investeerimisühingud esitavad komisjoni rakendusmääruse (EL) nr 680/2014 XI lisa andmeväljal {LR4;070;010} kindlaks määratud riskipositsioonid, st kauplemisportfelli kuuluvate varade (v.a tuletisinstrumendid ja väärtpaberite kaudu finantseerimise tehingud) koguriskipositsiooni väärtuse.

                              {EU-3}

                                 Kauplemisportfellivälised riskipositsioonid, millest:

                              Krediidiasutused ja investeerimisühingud esitavad andmeväljade {LRSpl; EU-4}, {LRSpl; EU-5}, {LRSpl; EU-6}, {LRSpl; EU-7}, {LRSpl; EU-8}, {LRSpl; EU-9}, {LRSpl; EU-10}, {LRSpl; EU-11} ja {LRSpl; EU-12} summa.

                              {EU-4}

                                 Pandikirjad

                              Krediidiasutused ja investeerimisühingud esitavad komisjoni rakendusmääruse (EL) nr 680/2014 XI lisa andmeväljadel {LR4;080;010} ja {LR4;080;020} kindlaks määratud riskipositsioonide summa, st pandikirjade vormis olevate varade koguriskipositsiooni väärtuse.

                              {EU-5}

                                 Nõuded, mida käsitatakse nõuetena keskvalitsuse vastu

                              Krediidiasutused ja investeerimisühingud esitavad komisjoni rakendusmääruse (EL) nr 680/2014 XI lisa andmeväljadel {LR4;090;010} ja {LR4;090;020} kindlaks määratud riskipositsioonide summa, st selliste nõuete koguriskipositsiooni väärtuse, mida määruse (EL) nr 575/2013 kohaselt käsitatakse nõuetena keskvalitsuse vastu.

                              {EU-6}

                                 Nõuded piirkondlike valitsuste, mitmepoolsete arengupankade, rahvusvaheliste organisatsioonide ja avaliku sektori asutuste vastu, mida ei käsitata nõuetena keskvalitsuse vastu

                              Krediidiasutused ja investeerimisühingud esitavad komisjoni rakendusmääruse (EL) nr 680/2014 XI lisa andmeväljadel {LR4;140;010} ja {LR4;140;020} kindlaks määratud riskipositsioonide summa, st piirkondlike valitsuste ja kohalike omavalitsuste, mitmepoolsete arengupankade, rahvusvaheliste organisatsioonide ja avaliku sektori asutuste vastu olevate selliste nõuete koguriskipositsiooni väärtuse, mida määruse (EL) nr 575/2013 kohaselt ei käsitata nõuetena keskvalitsuse vastu.

                              {EU-7}

                                 Krediidiasutused ja investeerimisühingud

                              Krediidiasutused ja investeerimisühingud esitavad komisjoni rakendusmääruse (EL) nr 680/2014 XI lisa andmeväljadel {LR4;180;010} ja {LR4;180;020} kindlaks määratud riskipositsioonide summa, st krediidiasutuste ja investeerimisühingute vastu olevate nõuete riskipositsiooni väärtuse.

                              {EU-8}

                                 Kinnisvarale seatud hüpoteegiga tagatud riskipositsioonid

                              Krediidiasutused ja investeerimisühingud esitavad komisjoni rakendusmääruse (EL) nr 680/2014 XI lisa andmeväljadel {LR4;190;010} ja {LR4;190;020} kindlaks määratud riskipositsioonide summa, st kinnisvarale seatud hüpoteegiga tagatud riskipositsioonide vormis olevate varade riskipositsiooni väärtuse.

                              {EU-9}

                                 Jaenõuded

                              Krediidiasutused ja investeerimisühingud esitavad komisjoni rakendusmääruse (EL) nr 680/2014 XI lisa andmeväljadel {LR4;210;010} ja {LR4;210;020} kindlaks määratud riskipositsioonide summa, st jaenõuete vormis olevate varade koguriskipositsiooni väärtuse.

                              {EU-10}

                                 Nõuded äriühingute vastu

                              Krediidiasutused ja investeerimisühingud esitavad komisjoni rakendusmääruse (EL) nr 680/2014 XI lisa andmeväljadel {LR4;230;010} ja {LR4;230;020} kindlaks määratud riskipositsioonide summa, st äriühingute (st nii finantssektori äriühingud kui ka finantssektorivälised äriühingud) vastu olevate nõuete vormis olevate varade koguriskipositsiooni väärtuse.

                              {EU-11}

                                 Makseviivituses olevad riskipositsioonid

                              Krediidiasutused ja investeerimisühingud esitavad komisjoni rakendusmääruse (EL) nr 680/2014 XI lisa andmeväljadel {LR4;280;010} ja {LR4;280;020} kindlaks määratud riskipositsioonide summa, st makseviivituses olevate varade koguriskipositsiooni väärtuse.

                              {EU-12}

                                 Muud riskipositsioonid (nt omakapitali investeeringud, väärtpaberistamised ja muud varad, mis ei ole krediidi iseloomuga)

                              Krediidiasutused ja investeerimisühingud esitavad komisjoni rakendusmääruse (EL) nr 680/2014 XI lisa andmeväljadel {LR4;290;010} ja {LR4;290;020} kindlaks määratud riskipositsioonide summa, st määruse (EL) nr 575/2013 kohaste muude kauplemisportfelliväliste riskipositsioonide (nt omakapitali investeeringud, väärtpaberistamised ja muud varad, mis ei ole krediidi iseloomuga) koguriskipositsiooni väärtuse. Krediidiasutused ja investeerimisühingud võtavad arvesse varasid, mis on maha arvatud esimese taseme omavahendite kindlaksmääramisel ja seega esitatud andmeväljal {LRCom; 2}, välja arvatud juhul, kui neid varasid on võetud arvesse andmeväljadel {LRSpl; EU-2} kuni {LRSpl; EU-12}.

            5.   Vorm LRQua: vabas vormis tekstikastid kvalitatiivsete kirjete esitamiseks

                  12.

                  Krediidiasutused ja investeerimisühingud täidavad I lisas esitatud vormi LRQua järgmiste juhiste kohaselt.

                              Viited õigussätetele ja juhised

                                 Rida

                              {1}

                                 Ülemäärase finantsvõimenduse riski juhtimiseks kasutatavate protsesside kirjeldus

                              Määruse (EL) nr 575/2013 artikli 451 lõike 1 punkt d.
                              Lahtris „Ülemäärase finantsvõimenduse riski juhtimiseks kasutatavate protsesside kirjelduse” esitatakse mis tahes asjakohane teave järgmise kohta:

                                          a)

                                          ülemäärase finantsvõimenduse riski hindamiseks kasutatavad protseduurid ja vahendid;

                                          b)

                                          ülemäärase finantsvõimenduse riski hindamiseks kasutatavad mis tahes kvantitatiivsed vahendid, sealhulgas võimalike sisemiste sihttasemete üksikasjad ja teave selle kohta, kas kasutatakse muid näitajaid kui määruse (EL) nr 575/2013 kohane finantsvõimenduse määr;

                                          c)

                                          kuidas on lõpptähtaegade mittevastavust ja varade koormatisi võetud arvesse ülemäärase finantsvõimenduse riski juhtimisel;

                                          d)

                                          finantsvõimenduse määra muutustele reageerimise protsessid, sealhulgas protsessid ja tähtajad esimese taseme omavahendite võimalikuks suurendamiseks ülemäärase finantsvõimenduse riski juhtimise eesmärgil või protsessid ja tähtajad finantsvõimenduse määra nimetaja (koguriskipositsiooni näitaja) korrigeerimiseks ülemäärase finantsvõimenduse riski juhtimise eesmärgil.

                              {2}

                                 Nende tegurite kirjeldus, millel oli mõju finantsvõimenduse määrale perioodil, millele avalikustatud finantsvõimenduse määr osutab

                              Määruse (EL) nr 575/2013 artikli 451 lõike 1 punkt e.
                              Lahtris „Nende tegurite kirjeldus, millel oli mõju finantsvõimenduse määrale perioodil, millele avalikustatud finantsvõimenduse määr osutab” esitatakse mis tahes asjakohane teave järgmise kohta:

                                          a)

                                          finantsvõimenduse määra kvantitatiivne muutus alates eelmisest aruandekuupäevast;

                                          b)

                                          finantsvõimenduse määra peamised tegurid alates aruandekuupäevast koos selgitustega järgmise kohta:

                                                      (1)

                                                      muutuse laad ja see, kas muutus määra lugeja, nimetaja või mõlemad;

                                                      (2)

                                                      kas muutus tulenes sisemisest strateegilisest otsusest ja kui nii, siis kas strateegiline otsus oli suunatud finantsvõimenduse määrale otseselt või mõjutas seda üksnes kaudselt;

                                                      (3)

                                                      kõige olulisemad majandus- ja finantskeskkonnaga seotud välistegurid, mis mõjutasid finantsvõimenduse määra.


title: Komisjoni rakendusmäärus (EL) nr 1126/2011, 7. november 2011 , millega muudetakse määruse (EÜ) nr 1120/2009 III lisa seoses nõukogu määruses (EÜ) nr 73/2009 sätestatud eritoetuse rahastamiseks ettenähtud summadega

text:
               8.11.2011

               ET

               Euroopa Liidu Teataja

               L 289/24

         KOMISJONI RAKENDUSMÄÄRUS (EL) nr 1126/2011,
   7. november 2011,
   millega muudetakse määruse (EÜ) nr 1120/2009 III lisa seoses nõukogu määruses (EÜ) nr 73/2009 sätestatud eritoetuse rahastamiseks ettenähtud summadega
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 19. jaanuari 2009. aasta määrust (EÜ) nr 73/2009 (millega kehtestatakse ühise põllumajanduspoliitika raames põllumajandustootjate suhtes kohaldatavate otsetoetuskavade ühiseeskirjad ja teatavad toetuskavad põllumajandustootjate jaoks, muudetakse määruseid (EÜ) nr 1290/2005, (EÜ) nr 247/2006, (EÜ) nr 378/2007 ning tunnistatakse kehtetuks määrus (EÜ) nr 1782/2003), (1) eriti selle artikli 69 lõiget 7,
   ning arvestades järgmist:

               (1)

               Komisjoni 29. oktoobri 2009. aasta määruse (EÜ) nr 1120/2009 (millega kehtestatakse nõukogu määruse (EÜ) nr 73/2009 (millega kehtestatakse ühise põllumajanduspoliitika raames kohaldatavate otsetoetuskavade ühiseeskirjad ja teatavad toetuskavad põllumajandustootjate jaoks) III jaotises sätestatud ühtse otsemaksete kava üksikasjalikud rakenduseeskirjad) (2) artikli 49 lõike 2 kohaselt võivad liikmesriigid alates 2010. aastast iga konkreetse kalendriaasta 1. augustiks taotleda määruse (EÜ) nr 73/2009 artikli 69 lõike 6 punktis a osutatud summade uuesti läbivaatamist, kui kõnealuse määruse artikli 69 lõike 7 esimeses lõigus sätestatud arvutamismeetodi kohaldamisest tulenev summa kõnealuse eelarveaasta jaoks erineb määruse (EÜ) nr 1120/2009 III lisas kindlaksmääratud summast rohkem kui 20 %.

               (2)

               Taani, Soome ja Sloveenia esitasid komisjonile taotluse määruse (EÜ) nr 73/2009 artikli 69 lõike 6 punktis a osutatud summade läbivaatamiseks jõustumisega alates 2012. aastast.

               (3)

               Taani, Soome ja Sloveenia esitatud taotluste järel tegi komisjon vajalikud arvutused, et kontrollida, kas eelarveaastal 2010 ületati määruse (EÜ) nr 1120/2009 artikli 49 lõikes 2 osutatud 20 % künnis. Määruse (EÜ) nr 73/2009 artikli 69 lõike 7 punkti a kohaldamiseks kasutas komisjon määruse (EÜ) nr 73/2009 IV lisas sätestatud netoülemmäärade kehtestamisel Taani, Soome ja Sloveenia hinnangulist keskmist toetuste ümbersuunamise määra.

               (4)

               Arvutuste kohaselt erineb Taani, Soome ja Sloveenia puhul määruse (EÜ) nr 73/2009 artikli 69 lõike 7 esimeses lõigus sätestatud arvutamismeetodi kohaldamisest tulenev summa eelarveaasta 2010 puhul määruse (EÜ) nr 1120/2009 III lisas kindlaks määratud summast vastavalt 47 %, 29 % ja 47 % võrra.

               (5)

               Seetõttu tuleks Taani, Soome ja Sloveenia puhul määruse (EÜ) nr 1120/2009 III lisas kindlaks määratud summad läbi vaadata. Selliseid läbivaadatud summasid tuleks kooskõlas määruse (EÜ) nr 1120/2009 artikli 49 lõikega 2 kohaldada alates 2012. kalendriaastast.

               (6)

               Käesoleva määrusega ettenähtud meetmed on kooskõlas otsetoetuste korralduskomitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 1120/2009 III lisa muudetakse järgmiselt:

               a)

               Taanit käsitlev kanne asendatakse järgmisega:

                           „Taani

                           23,25”

               b)

               Soomet käsitlev kanne asendatakse järgmisega:

                           „Soome

                           6,19”

               c)

               Sloveeniat käsitlev kanne asendatakse järgmisega:

                           „Sloveenia

                           3,52”

         Artikkel 2
   Käesolev määrus jõustub kolmandal päeval pärast selle avaldamist Euroopa Liidu Teatajas.
   Käesolevat määrust kohaldatakse alates 1. jaanuarist 2012.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 7. november 2011

            Komisjoni nimel

            president

         José Manuel BARROSO

      (1)  ELT L 130, 31.1.2009, lk 16.

      (2)  ELT L 316, 2.12.2009, lk 1.


title: Komisjoni rakendusmäärus (EL) nr 644/2012, 16. juuli 2012 , millega muudetakse määrust (EL) nr 206/2010 (millega kehtestatakse nende kolmandate riikide, territooriumide või nende osade loetelud, kust on lubatud Euroopa Liitu tuua teatavaid loomi ja värsket liha, ning veterinaarsertifitseerimise nõuded) seoses Venemaaga  EMPs kohaldatav tekst

text:
               17.7.2012

               ET

               Euroopa Liidu Teataja

               L 187/18

         KOMISJONI RAKENDUSMÄÄRUS (EL) nr 644/2012,
   16. juuli 2012,
   millega muudetakse määrust (EL) nr 206/2010 (millega kehtestatakse nende kolmandate riikide, territooriumide või nende osade loetelud, kust on lubatud Euroopa Liitu tuua teatavaid loomi ja värsket liha, ning veterinaarsertifitseerimise nõuded) seoses Venemaaga
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 26. aprilli 2004. aasta direktiivi 2004/68/EÜ (millega kehtestatakse loomatervishoiu eeskirjad teatavate elusate kabiloomade impordile ühendusse ja transiidile ühenduse kaudu, muudetakse direktiive 90/426/EMÜ ja 92/65/EMÜ ja tunnistatakse kehtetuks direktiiv 72/462/EMÜ), (1) eriti selle artikli 3 lõike 1 esimest ja teist lõiku, artikli 6 lõike 1 esimest lõiku, artikli 7 punkti e, artikli 8 punkti d ja artikli 13 lõiget 1,
   ning arvestades järgmist:

               (1)

               Direktiivis 2004/68/EÜ on sätestatud loomatervisenõuded liidu kaudu toimuva elusate kabiloomade transiidi suhtes. Selles on sätestatud, et volitatud kolmandatest riikidest pärit kabiloomade transiidile läbi liidu võidakse kehtestada sätted, sealhulgas kasutatavate veterinaarsertifikaatide näidised, tingimusel, et selliste loomade transiit läbi liidu territooriumi toimub tolli- ja veterinaarasutuste ametlikul heakskiidul ja järelevalve all, mida teostatakse heakskiidetud piiripunktides, ning ilma peatusteta liidu territooriumil, välja arvatud juhul, kui seda on vaja loomade heaolu huvides.

               (2)

               Komisjoni määruses (EL) nr 206/2010 (2) on sätestatud veterinaarsertifitseerimise nõuded teatavate elusloomade saadetiste, sealhulgas kabiloomade liitu toomiseks. Kõnealuse määruse I lisas on esitatud kolmandate riikide, territooriumide või nende osade loetelud, kust on lubatud liitu selliseid saadetisi tuua, ning veterinaarsertifikaatide näidised, mis nende saadetisega kaasas peavad olema.

               (3)

               Komisjon viis Kaliningradis läbi kontrolli Venemaa taotlusel loa saamiseks aretuseks ja tootmiseks ettenähtud loomade transiidi jaoks Kaliningradi piirkonnast (Kaliningradskaya oblast) läbi Leedu territooriumi. Komisjon järeldas, et loomatervise olukord kõnealuses piirkonnas näib olevat soodne. Sellest lähtudes tuleks lubada nimetatud loomade saadetiste toomist liitu, kui selle ainus eesmärk on transiit Kaliningradi piirkonnast läbi Leedu territooriumi muudesse Venemaa osadesse maanteesõidukite abil.

               (4)

               Lisaks saab Leedu tagada nõukogu 26. juuni 1990. aasta direktiivi 90/425/EMÜ (milles käsitletakse ühendusesiseses kaubanduses teatavate elusloomade ja toodete suhtes seoses siseturu väljakujundamisega kohaldatavaid veterinaar- ja zootehnilisi kontrolle) (3) artikli 8 lõikega 1 ettenähtud meetmete rakendamise nende Kaliningradist pärit loomade suhtes, kes väliste tingimuste tõttu ei saa transiiti läbi teha ilma vahepealse mahalaadimiseta.

               (5)

               Peale selle on Venemaa kinnitanud tolliliidu raames Valgevenega sõlmitud kokkulepet, mis hõlmab mõlemaid riike ning millest järeldub, et mõlemas riigis kohaldatakse impordil samu standardseid veterinaar-ja sanitaarnõudeid.

               (6)

               Seega tuleks määrust (EL) nr 206/2010 muuta, et sätestada aretuseks ja tootmiseks ettenähtud veiste transiit Kaliningradi piirkonnast. Määruse (EL) nr 206/2010 I lisa 1. osas esitatud kolmandate riikide, territooriumide või nende osade loetelu, kust on lubatud liitu tuua teatavaid loomi, tuleks vastavalt muuta.

               (7)

               Lisaks on vaja nende loomade transiidi jaoks kehtestada veterinaarsertifikaadi näidis. Seega tuleks määruse (EL) nr 206/2010 I lisa 2. osasse lisada veterinaarsertifikaadi näidis „BOV-X-TRANSIT-RU”.

               (8)

               Seepärast tuleks määrust (EL) nr 206/2010 vastavalt muuta.

               (9)

               Käesoleva määrusega ettenähtud meetmed on kooskõlas alalise toiduahela ja loomatervishoiu komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Komisjoni määrust (EL) nr 206/2010 muudetakse järgmiselt.

               1)

               Lisatakse järgmine artikkel.
               „Artikkel 12a
               Erand teatavate aretuseks ja tootmiseks ettenähtud veiste saadetiste transiidi suhtes läbi Leedu
               1.   Venemaa Kaliningradi piirkonnast pärit ja väljaspool liitu asuvasse sihtkohta teel olevate aretuseks ja tootmiseks ettenähtud veiste saadetiste maanteetransiidiks antakse luba, kui see vastab järgmistele tingimustele.

                           a)

                           Loomad sisenevad Leetu Kybartai maantee piiripunktis ja väljuvad Leedust Medininkai piiripunktis.

                           b)

                           Loomi veetakse maanteesõidukitega ja konteinerites, millele Leedu pädeva asutuse veterinaarteenistus on ühendusse sisenemisel Kybartai maantee piiripunktis kinnitanud seerianumbriga plommi.

                           c)

                           Nõukogu direktiivi 91/496/EMÜ artikli 7 lõike 1 kolmandas taandes viidatud dokumentidele, sealhulgas nõuetekohaselt täidetud, käesoleva määruse I lisa 2. osas esitatud veterinaarsertifikaadi näidise „BOV-X-TRANSIT-RU” kohasele veterinaarsertifikaadile, mis on saadetisega kaasas Kybartai maantee piiripunktist Medininkai piiripunktini liikudes, lööb Kybartai maantee piiripunktis piirikontrolli eest vastutav pädeva asutuse ametlik veterinaararst igale leheküljele templi „ONLY FOR TRANSIT FROM THE RUSSIAN REGION OF KALININGRAD VIA LITHUANIA” („AINULT TRANSIIDIKS VENEMAA KALININGRADI PIIRKONNAST LÄBI LEEDU”).

                           d)

                           Järgitud on nõukogu direktiivi 91/496/EMÜ artiklis 9 sätestatud nõudeid.

                           e)

                           Saadetis on tunnistatud vastuvõetavaks transiidi jaoks läbi Leedu komisjoni määruse (EÜ) nr 282/2004 (4) artikli 1 lõikes 1 osutatud ühises veterinaariaalases sisenemisdokumendis, millele on alla kirjutanud Kybartai maantee piiripunkti ametlik veterinaararst.

                           f)

                           Loomadega on kaasas veterinaarsertifikaat, mis lubab takistusteta sisenemist Valgevenesse ning veterinaarsertifikaat loomade sihtkoha jaoks Venemaal.

                     2.   Saadetist ei laadita maha liidus ja see toimetatakse otse liidust väljumise kohta Medininkai piiripunktis.
               Pärast seda, kui saadetise väljumiskontrolli käigus Medininkai piiripunktis on kindlaks tehtud, et tegemist on sama saadetisega, mis sisenes Leetu Kybartai maantee piiripunktis, täidab Medininkai piiripunkti ametlik veterinaararst ühise veterinaarialase sisenemisdokumendi 3. osa.
               3.   Ootamatuste või hädaolukordade ilmnemise korral transiidi ajal rakendab transiitliikmesriik vastavalt vajadusele direktiivi 90/425/EMÜ (5) artikli 8 lõike 1 punkti b teises taandes sätestatud meetmeid.
               4.   Leedu pädev asutus kontrollib pidevalt, et liidu territooriumile saabuvate ja sealt lahkuvate saadetiste arv oleks võrdsed.

               (2)

               I lisa muudetakse vastavalt käesoleva määruse lisale.

         Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 16. juuli 2012

            Komisjoni nimel

            president

         José Manuel BARROSO

      (1)  ELT L 139, 30.4.2004, lk 321.

      (2)  ELT L 73, 20.3.2010, lk 1.

      (3)  EÜT L 224, 18.8.1990, lk 29.

      (4)  ELT L 49, 19.2.2004, lk 11.

      (5)  EÜT L 224, 18.8.1990, lk 29.”

      LISA
      Määruse (EÜ) nr 206/2010 I lisa muudetakse järgmiselt.

                  1)

                  1. ja 2. osa asendatakse järgmisega:
                  „1.   OSA

                     Kolmandate riikide, territooriumide või nende osade loetelu
                      (1)

                              Kolmanda riigi ISO kood ja nimi

                              Territooriumi kood

                              Kolmanda riigi, territooriumi või nende osa kirjeldus

                              Veterinaarsertifikaat

                              Eritingimused

                              Näidis(ed)

                              Lisatagatised (SG)

                              1

                              2

                              3

                              4

                              5

                              6

                              CA – Kanada

                              CA-0

                              Kogu riik

                              POR-X

                                 IVb

                                 IX

                                 V

                              CA-1

                              Kogu riik, välja arvatud järgmiselt piiritletud Okanagani oru piirkond Briti Columbias:

                                          —

                                          Kanada ja Ameerika Ühendriikide piiril asuvast punktist 120°15′ läänepikkust ja 49°põhjalaiust

                                          —

                                          põhja suunas punktini 119°35′ läänepikkust ja 50°30′ põhjalaiust

                                          —

                                          kirde suunas punktini 119° läänepikkust ja 50°45′põhjalaiust

                                          —

                                          lõuna suunas Kanada ja Ameerika Ühendriikide piiril asuva punktini 118°15′ läänepikkust ja 49° põhjalaiust

                              BOV-X, OVI-X, OVI-Y RUM (2)

                                 A

                              CH – Šveits

                              CH-0

                              Kogu riik

                                  (3)

                              CL – Tšiili

                              CL-0

                              Kogu riik

                              BOV-X,OVI-X, RUM

                              POR-X, SUI

                                 B

                              GL – Gröönimaa

                              GL-0

                              Kogu riik

                              OVI-X, RUM

                                 V

                              HR – Horvaatia

                              HR-0

                              Kogu riik

                              BOV-X, BOV-Y, RUM, OVI-X, OVI-Y

                              IS – Island

                              IS-0

                              Kogu riik

                              BOV-X, BOV-Y RUM, OVI-X, OVI-Y

                              POR-X, POR-Y

                                 B

                              ME – Montenegro

                              ME-0

                              Kogu riik

                                 I

                              MK – endine Jugoslaavia Makedoonia Vabariik (4)

                              MK-0

                              Kogu riik

                                 I

                              NZ – Uus-Meremaa

                              NZ-0

                              Kogu riik

                              BOV-X, BOV-Y, RUM, POR-X, POR-Y OVI-X, OVI-Y

                                 III

                                 V

                              PM – Saint-Pierre ja Miquelon

                              PM-0

                              Kogu riik

                              BOV-X, BOV-Y, RUM, OVI-X, OVI-Y CAM

                              RS – Serbia (5)

                              RS-0

                              Kogu riik

                                 I

                              RU – Venemaa

                              RU-0

                              Kogu riik

                              RU-1

                              Kogu riik, välja arvatud Kaliningradi piirkond

                              RU-2

                              Kaliningradi piirkond

                              BOV-X-TRANSIT-RU

                                 X

                     Eritingimused (vt iga sertifikaadi joonealuseid märkusi)

                              „I”

                              :

                              kohe tapmisele kuuluvate elusloomade või nuumveiste transiidiks läbi kolmanda riigi territooriumi, kui loomi veetakse ühest liikmesriigist teise nummerdatud plommiga plommitud veokites.
                              Plommi number peab olema märgitud veterinaarsertifikaadile, mis tapmiseks ja nuumamiseks ettenähtud elusveiste puhul vastab direktiivi 64/432/EMÜ (6) lisas F sätestatud näidisele ning tapmiseks ettenähtud lammaste ja kitsede puhul direktiivi 91/68/EMÜ (7) E lisa I näidisele.
                              Lisaks peab plomm olema Euroopa Liitu sisenemiseks määratud piiripunkti saabumisel vigastamata ning plommi number peab olema sisestatud Euroopa Liidu ühtsesse veterinaariaalasesse elektroonilisse süsteemi (TRACES).
                              Enne transiiti läbi ühe või mitme kolmanda riigi peab pädev veterinaarasutus panema sertifikaadile liidust väljumise kohas templi järgmise sõnastusega: „ONLY FOR TRANSIT BETWEEN DIFFERENT PARTS OF THE EUROPEAN UNION VIA THE FORMER YUGOSLAV REPUBLIC OF MACEDONIA/MONTENEGRO/SERBIA („AINULT TRANSIIDIKS EUROOPA LIIDU ERINEVATE OSADE VAHEL LÄBI ENDISE JUGOSLAAVIA MAKEDOONIA VABARIIGI/MONTENEGRO/SERBIA”) (8)
                                  (9)”
                              Nuumveised tuleb transportida otse sihtliikmesriigi pädeva veterinaarameti määratud sihtettevõttesse. Neid loomi tohib kõnealusest sihtettevõttest välja viia üksnes kohe tapmiseks.

                              „II”

                              :

                              territoorium, millel on ametlikult tunnustatud tuberkuloosivaba staatus seoses näidissertifikaadi BOV-X kohaselt sertifitseeritud elusloomade ekspordiga Euroopa Liitu.

                              „III”

                              :

                              territoorium, millel on ametlikult tunnustatud brutselloosivaba staatus seoses näidissertifikaadi BOV-X kohaselt sertifitseeritud elusloomade ekspordiga Euroopa Liitu.

                              „IVa”

                              :

                              territoorium, millel on ametlikult tunnustatud veiste ensootilisest leukoosist vaba staatus seoses näidissertifikaadi BOV-X kohaselt sertifitseeritud elusloomade ekspordiga Euroopa Liitu.

                              „IVb”

                              :

                              ametlikult veiste ensootilisest leukoosist vabad karjad, mis on tunnistatud samaväärseks direktiivi 64/432/EMÜ D lisas sätestatud nõuetega seoses näidissertifikaadi BOV-X kohaselt sertifitseeritud elusloomade ekspordiga liitu.

                              „V”

                              :

                              territoorium, millel on ametlikult tunnustatud brutselloosivaba staatus seoses näidissertifikaadi OVI-X kohaselt sertifitseeritud elusloomade ekspordiga Euroopa Liitu.

                              „VI”

                              :

                              geograafilised piirangud:

                              „VII”

                              :

                              territoorium, millel on ametlikult tunnustatud tuberkuloosivaba staatus seoses näidissertifikaadi RUM kohaselt sertifitseeritud elusloomade ekspordiga Euroopa Liitu.

                              „VIII”

                              :

                              territoorium, millel on ametlikult tunnustatud brutselloosivaba staatus seoses näidissertifikaadi RUM kohaselt sertifitseeritud elusloomade ekspordiga Euroopa Liitu.

                              „IX”

                              :

                              territoorium, millel on ametlikult tunnustatud Aujeszky haigusest vaba staatus seoses näidissertifikaadi POR-X kohaselt sertifitseeritud elusloomade ekspordiga Euroopa Liitu.

                              „X”

                              :

                              ainult aretuseks ja/või tootmiseks ettenähtud veiste transiidiks Kaliningradi piirkonnast läbi Leedu muudesse Venemaa piirkondadesse.

                        2.   OSA

                     Veterinaarsertifikaatide näidised

                     Näidised

                              „BOV-X”

                              :

                              veterinaarsertifikaadi näidis impordijärgselt aretamiseks ja/või tootmiseks ettenähtud koduveiste (sealhulgas liigid Bubalus ja Bison ning nende ristandid) kohta.

                              „BOV-Y”

                              :

                              veterinaarsertifikaadi näidis pärast importi kohe tapmiseks ettenähtud koduveiste (sealhulgas liigid Bubalus ja Bison ning nende ristandid) kohta.

                              „BOV-X-TRANSIT-RU”

                              :

                              veterinaarsertifikaadi näidis koduveiste (sealhulgas liigid Bubalus ja Bison ning nende ristandid) kohta, kes on ette nähtud transiidiks Kaliningradi piirkonnast läbi Leedu territooriumi muudesse Venemaa piirkondadesse.

                              „OVI-X”

                              :

                              veterinaarsertifikaadi näidis impordijärgselt aretamiseks ja/või tootmiseks ettenähtud kodulammaste (Ovis aries) ja -kitsede (Capra hircus) kohta.

                              „OVI-Y”

                              :

                              veterinaarsertifikaadi näidis pärast importi kohe tapmiseks ettenähtud kodulammaste (Ovis aries) ja -kitsede (Capra hircus) kohta.

                              „POR-X”

                              :

                              veterinaarsertifikaadi näidis impordijärgselt aretamiseks ja/või tootmiseks ettenähtud kodusigade (Sus scrofa) kohta.

                              „POR-Y”

                              :

                              veterinaarsertifikaadi näidis pärast importi kohe tapmiseks ettenähtud kodusigade (Sus scrofa) kohta.

                              „RUM”

                              :

                              veterinaarsertifikaadi näidis sõraliste seltsi (Artiodactyla) (välja arvatud veised (sealhulgas liigid Bubalus ja Bison ning nende ristandid), Ovis aries, Capra hircus, Suidae ja Tayassuidae) ning sugukondadesse Rhinocerotidae ja Elephantidae kuuluvate loomade kohta.

                              „SUI”

                              :

                              veterinaarsertifikaadi näidis muude kui koduloomadena peetavate Suidae, Tayassuidae ja Tapiridae kohta.

                              „CAM”

                              :

                              I lisa 7. osas sätestatud tingimuste kohaselt Saint-Pierre’ist ja Miquelonist imporditud loomade erikinnituse näidis.

                     SG (lisatagatised)

                              „A”

                              :

                              lammaste katarraalse palaviku ja episootilise hemorraagia testidega seotud tagatised loomade puhul, kes on sertifitseeritud vastavalt veterinaarsertifikaadi näidisele BOV-X (punkt II.2.8 B), OVI-X (punkt II.2.6 D) ja RUM (punkt II.2.6).

                              „B”

                              :

                              sigade vesikulaarhaiguse ja sigade klassikalise katku testidega seotud tagatised loomade puhul, kes on sertifitseeritud vastavalt veterinaarsertifikaadi näidisele POR-X (punkt II.2.4 B) ja SUI (punkt II.2.4 B).

                              „C”

                              :

                              brutselloositestiga seotud tagatised loomade puhul, kes on sertifitseeritud vastavalt veterinaarsertifikaadi näidisele POR-X (punkt II.2.4 C) ja SUI (punkt II.2.4 C).”

                  2)

                  Veterinaarsertifikaatide näidiste „BOV-Y” ja „OVI-X” vahele lisatakse järgmine veterinaarsertifikaadi näidis.

         (1)  Ilma et see piiraks sertifitseerimise eritingimusi, mis on kehtestatud Euroopa Liidu ja kolmandate riikide vahel sõlmitud mis tahes asjakohase kokkuleppega.

         (2)  Ainult nende elusloomade puhul, kes ei kuulu hirvlaste hulka.

         (3)  Sertifikaadid vastavalt Euroopa Ühenduse ja Šveitsi Konföderatsiooni vahelisele põllumajandustoodetega kauplemise kokkuleppele (EÜT L 114, 30.4.2002, lk 132).

         (4)  Endine Jugoslaavia Makedoonia Vabariik: selle riigi lõplik nomenklatuur lepitakse kokku pärast ÜRO tasemel toimuvate läbirääkimiste lõppemist.

         (5)  v.a Kosovo, vastavalt ÜRO Julgeolekunõukogu resolutsioonile nr 1244/99.

         (6)  EÜT 121, 29.7.1964, lk 1977/64.

         (7)  EÜT L 46, 19.2.1991, lk 19.

         (8)  Mittevajalik riik maha tõmmata.

         (9)  Serbia (v.a Kosovo, vastavalt ÜRO Julgeolekunõukogu resolutsioonile nr 1244/99).